Diari Oficial de la Generalitat Valenciana


Sumari del DOGV 4382, del 20-11-2002 (2002/12657)

ORDE de 4 de novembre de 2002, de la Conselleria de Cultura i Educació, per la qual es modifica l'import global màxim de les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002, establit en l'Orde de 15 de novembre de 2001, de la Conselleria de Cultura i Educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12867


Data del document
:   04-11-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * espectacle esportiu
    * esport
    * organització esportiva

ORDE de 4 de novembre de 2002, de la Conselleria de Cultura i Educació, per la qual es modifica l'import global màxim de les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002, establit en l'Orde de 15 de novembre de 2001, de la Conselleria de Cultura i Educació. [2002/X12641]
  
Per mitjà de l'Orde de 15 de novembre de 2001, de la Conselleria de Cultura i Educació, es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002, i se n'aprovaven les bases reguladores de la concessió (DOGV núm. 4140, de 03.12.2001).
  
En la disposició primera de la citada orde s'establia l'import global màxim de sis-cents set mil vint euros (607.020 euros), a càrrec de l'aplicació pressupostària 62.12.235.49.6 línia T2170000, dels pressupostos de la Generalitat Valenciana per al 2002.
  
Així mateix, en la disposició segona s'establix que estos imports estaran condicionats a l'existència de crèdit adequat i suficient en el capítol, la secció, el servici, el programa i les línies corresponents que s'establisquen en la Llei de Pressupostos de la Generalitat Valenciana per al 2002.
  
Per Resolució d'11 de febrer de 2002, del director general de l'Esport, es va resoldre parcialment la convocatòria de subvencions destinades als clubs esportius de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002, i es van adjudicar subvencions per un import de 535.255 euros.
  
Així mateix, per Resolució de 7 de març de 2002, del director general de l'Esport, es va resoldre parcialment la convocatòria de subvencions destinades als clubs esportius de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002, i es van adjudicar subvencions per un import de 71.765 euros.
  
Donada la quantitat de clubs d'elit de la Comunitat Valenciana que complixen els requisits establits en la base primera de l'Orde de 15 de novembre de 2001, així com les necessitats econòmiques plantejades per estos, resulta aconsellable ampliar la dotació econòmica. No obstant això, no hi escau obrir un nou termini de presentació d'instàncies, ja que la totalitat dels clubs susceptibles ja ho han sol·licitat.
  
A més, per mitjà d'una modificació pressupostària s'ha incrementat la dotació de la línia de subvenció que finança la convocatòria en un import de 516.870 euros.
  
En virtut d'això, i en ús de les competències en matèria d'esport assignades pel Decret 7/2002 de 25 de juliol (DOGV de 26.07.02), del president de la Generalitat Valenciana a la Conselleria de Cultura i Educació i d'acord amb el que establix l'article 35 de la Llei 5/1983, de 30 de desembre de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Primer. Modificar l'import global màxim establit en la disposició primera de l'Orde de 15 de novembre de 2001, de la Conselleria de Cultura i Educació per la qual es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2002 (DOGV núm. 4140, de 03.12.2001), fixant-lo en un milió cent vint-i-tres huit-cents noranta euros (1.123.890 euros) a càrrec de l'aplicació pressupostària 89.22.578.25.5, T2170000 dels Pressupostos de la Generalitat Valenciana per al 2002.
  
Segon. Els beneficiaris de subvencions a l'empara de l'Orde de 15 de novembre de 2001, podran ser adjudicataris de major ajuda, per a això no serà necessari que presenten una nova sol·licitud.
  
Tercer. En tot el que no modifica la present, seguirà vigent l'Orde de 15 de novembre de 2001.
  
DISPOSICIONS FINALS
  
Primera
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
Segona
  
Per a l'adequat desenrotllament i execució del que disposa la present orde, es delega en el director general de l'Esport la facultat per a dictar les resolucions necessàries per a la correcta aplicació d'esta orde.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 4 de novembre de 2002
  
El conseller de Cultura i Educació,
  
MANUEL TARANCÓN FANDOS